text: [{"text_idx": "#000003", "text": "Johan Dahl, l\u00f8gtingsma\u00f0ur fyri Sambandsflokkin, hartar nu\u0301 H\u00f8gna Hoydal, landssty\u0301rismann i\u0301 uttanri\u0301kis- og vinnuma\u0301lum, fyri u\u0301tmeldingar hansara i\u0301 sambandi vi\u00f0 verju- og trygdarpolitikk i\u0301 F\u00f8royum."}, {"text_idx": "#000004", "text": "I\u0301 fyrispurningi til l\u00f8gmann vil Johan Dahl hava at vita, um l\u00f8gma\u00f0ur hevur a\u0301lit a\u0301, at H\u00f8gni Hoydal hevu megnar at samskifta og samstarva vi\u00f0 danskar myndugleikar um verju- og trygdarpolitikkin fyri ri\u0301ki\u00f0, umframt altjo\u0301\u00f0a leiklutin hja\u0301 F\u00f8royum i\u0301 hesum sambandi."}, {"text_idx": "#000005", "text": "\u2013 Ta\u00f0 er \u00f8rkymlandi at hoyra, hvussu landssty\u0301risma\u00f0urin i\u0301 uttanri\u0301kis- og vinnuma\u0301lum meldar u\u0301t si\u0301na hugsan um verju- og trygdarpolitikk F\u00f8roya. Somulei\u00f0is ver\u00f0a no\u0301gv vi\u00f0urskifti eisini blanda\u00f0 saman, eitt nu\u0301 spurningurin um uppsetan av einum lofteftirlitsradara og yvirt\u00f8ka av lofru\u0301minum kring F\u00f8royar. Samstundis skulu vit i\u0301 hesum li\u0301tla landi skipa okkara egna verju- og trygdarpolitikk, men ikki hava eina herna\u00f0arliga skipan, sigur Johan Dahl."}, {"text_idx": "#000006", "text": "Johan Dahl finst at, at landssty\u0301risma\u00f0urin i\u0301 uttanri\u0301kis- og vinnuma\u0301lum hevur hv\u00f8rki nevnt NATO ella donsku verjuna i\u0301 hesum sambandi.\nSamstundis sum at landssty\u0301ri\u00f0 arbei\u00f0ir vi\u00f0 at fa\u0301a u\u0301tgreina\u00f0 vi\u00f0urskiftini millum F\u00f8royar og Russland, hevur H\u00f8gni Hoydal gj\u00f8rt greitt eftir fund vi\u00f0 danska verjuma\u0301lara\u0301\u00f0harran, Troels Lund Poulsen, at \u00e6tlanin er at fara undir ein ny\u0301ggjan verju- og trygdarpolitikk uppa\u0301, har sagt ver\u00f0ur \u201ceinki um okkum \u2013 uttan um okkum\u201d."}, {"text_idx": "#000009", "text": "Johan Dahl vil eisini hava l\u00f8gmann at grei\u00f0a fra\u0301, hv\u00f8r verju- og trygdarpolitikkurin hja\u0301 landssty\u0301rinum er, og um \u00e6tlanin er at or\u00f0a ein ti\u0301li\u0301kan politikk, solei\u00f0is sum landssty\u0301risma\u00f0urin i\u0301 uttanri\u0301kis- og vinnuma\u0301lum sigur t\u00f8rv vera a\u0301."}, {"text_idx": "#000010", "text": "\u2013 Politisku loysnirnar, sum landssty\u0301risma\u00f0urin i\u0301 uttanri\u0301kis- og vinnuma\u0301lum tosar um, minna meira um populistiskar loysnir, sum einki hald hava i\u0301 veruleikanum. O\u0301grei\u00f0u politisku bo\u00f0skapirnir fra\u0301 landssty\u0301rismanninum i\u0301 uttanri\u0301kis- g vinnuma\u0301lum skapa eisini politiska spja\u00f0ing heldur en samanhald, sigur Johan Dahl."}, {"text_idx": "#000012", "text": "32 a\u0301ra gamli ma\u00f0urin skuldsettur fyri at drepa Emilie Meng"}]